****

**ΕΛΛΗΝΙΚΗ ΔΗΜΟΚΡΑΤΙΑ** Σβορώνος, 9 Ιανουαρίου 2020

**ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ**

# ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ Αριθμ.Πρωτ.: Φ23/2

## ΕΚΠ/ΣΗΣ Κ. ΜΑΚΕΔΟΝΙΑΣ

**ΔΙΕΥΘΥΝΣΗ Π/ΘΜΙΑΣ ΕΚΠ/ΣΗΣ ΠΙΕΡΙΑΣ**

**7/ΘΕΣΙΟ ΔΗΜΟΤΙΚΟ ΣΧΟΛΕΙΟ ΣΒΟΡΩΝΟΥ**

Ταχ. Δ/νση: Αγ.Αντωνίου 42

Σβορώνος

601 00 Κατερίνη

Πληροφορίες : Μπουκλής Φώτιος

Τηλέφωνο : 23510 - 30238

FAX : 23510 - 30238

E-mail: mail@dim-svoron.pie.sch.gr

**ΠΡΟΣ:**

Γραφεία Γενικού Τουρισμού

**ΚΟΙΝ.:**

ΔΙΠΕ ΠΙΕΡΙΑΣ

(ανάρτηση στην ιστοσελίδα)

#### ΠΡΟΣ:

#### 

### **ΘΕΜΑ: «Πρόσκληση εκδήλωσης ενδιαφέροντος οικονομικής προσφοράς, για την εκπαιδευτική εκδρομή των μαθητών/τριών της Ε’ και δυο τμημάτων της ΣΤ’ τάξης (ΣΤ1, ΣΤ2) του 7/θέσιου Δημοτικού Σχολείου Σβορώνου στην Αθήνα (Βουλή των Ελλήνων)».**

Ο Διευθυντής του 7/θέσιου Δημοτικού Σχολείου Σβορώνου ζητά εκδήλωση ενδιαφέροντος από τα τουριστικά γραφεία, για τη διοργάνωση 3ήμερης εκπαιδευτικής εκδρομής της Ε’ και ΣΤ’ τάξης του σχολείου στη Βουλή των Ελλήνων (Αθήνα), έχοντας υπ’ τις με αρ. πρ. Φ.14/132138&143085/ΑΙ/145132/Δ1/19-09-2019 έγγραφο έγκρισης του ΥΠΑΙΘ με θέμα: «Επισκέψεις Σχολικών Μονάδων Πρωτοβάθμιας Εκπαίδευσης στη Βουλή των Ελλήνων και συμμετοχή στο Εργαστήρι Δημοκρατίας κατά το σχολικό έτος 2019-2020»

Η μετακίνηση θα πραγματοποιηθεί οδικώς με τουριστικό λεωφορείο από 14-3-2020 έως 16-3-2020 και ο αριθμός των συμμετεχόντων ανέρχεται περίπου στους 70 μαθητές/τριες και γονείς και 4 συνοδοί.

ΕΝΔΕΙΚΤΙΚΟ ΠΡΟΓΡΑΜΜΑ ΕΚΔΡΟΜΗΣ

**Σάββατο 14 Μαρτίου 2020**

7:00 Αναχώρηση

Απογευματινή παράσταση σε θέατρο και στη συνέχεια φαγητό σε ταβέρνα.

**Κυριακή 15 Μαρτίου 2020**

9:00 Ακρόπολη

11:00 Μουσείο Ακρόπολης

15:00 Βουλή

17:00 Ίδρυμα Μείζονος Ελληνισμού και στη συνέχεια Μοναστηράκι-Πλάκα.

**Δευτέρα 16 Μαρτίου 2020**

9:00 Ίδρυμα Σταύρος Νιάρχος.

11:00 Αττικό Πάρκο.

15:00 Αναχώρηση.

Η προσφορά θα πρέπει να εξασφαλίζει την πραγματοποίηση του προαναφερθέντος προγράμματος και επιπλέον τα παρακάτω:

Διαμονή σε ξενοδοχείο τριών ή τεσσάρων αστέρων

Διαμονή σε ξενοδοχείο του κέντρου (διανυκτέρευση 14/03/2020 και 15/03/2020), τριών ή τεσσάρων αστέρων, με πρωινό ή και ημιδιατροφή (κατά προτίμηση στην περιοχή της Ακρόπολης).

 Όνομα και κατηγορία καταλύματος και υπεύθυνη δήλωση ότι το ξενοδοχείο διαθέτει νόμιμη άδεια λειτουργίας και ότι πληρούνται όλοι οι όροι ασφάλειας και υγιεινής.

 Δίκλινα (ενδεχομένως και κάποιο τρίκλινο) και 3 μονόκλινα δωμάτια για τη διαμονή των μαθητών/τριών, των γονέων και των συνοδών εκπαιδευτικών.

 Διπλωματούχο ξεναγό για την Ακρόπολη και το Μουσείο της Ακρόπολης.

 Υποχρεωτική Ασφάλεια αστικής - επαγγελματικής ευθύνης, όπως ορίζει η κείμενη νομοθεσία.

 Διασφάλιση ότι το λεωφορείο με το οποίο θα πραγματοποιηθεί η επίσκεψη, πληρεί τις απαιτούμενες από το νόμο προδιαγραφές για τη μεταφορά μαθητών/τριών και θα είναι στη διάθεση μαθητών/γονέων και εκπαιδευτικών σύμφωνα με το πρόγραμμα της εκδρομής.

 Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του. Το ποσό καθορίζεται ως το τριπλάσιο του συμφωνηθέντος ποσού.

 Βεβαίωση ότι σε περίπτωση που δεν θα πραγματοποιηθεί η επίσκεψη στις προβλεπόμενες ημερομηνίες λόγω ανώτερης βίας, δεν θα έχει καμία επιβάρυνση η σχολική μονάδα.

 Επιστροφή του ποσού συμμετοχής μαθητή/τριας, σε περίπτωση που για λόγους ανωτέρας βίας ή ασθένειας ματαιωθεί η συμμετοχή του/της.

 Τη βεβαίωση ότι θα χορηγηθούν αποδείξεις πληρωμής στον κάθε γονέα/κηδεμόνα.

Για τις παραπάνω υπηρεσίες, ζητείται η τελική συνολική τιμή (με ΦΠΑ) της επίσκεψης, όπως και η επιβάρυνση ανά μαθητή/τρια και συνοδό γονέα.

Με την προσφορά, θα πρέπει να κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ.

Οι προσφορές θα πρέπει να κατατεθούν σε κλειστούς φακέλους **από την Δευτέρα 13 Ιανουαρίου 2020** μέχρι και την **Πέμπτη 16 Ιανουαρίου 2020 και ώρα 10:30** στο γραφείο της Δ/νσης του 7/θέσιου Δημοτικού Σχολείου Σβορώνου. Οι εκπρόθεσμες προσφορές δεν θα ληφθούν υπόψη.

Ο Διευθυντής του Σχολείου



Μπουκλής Φώτιος